دونیادا یئنی نوع کروناویروس‌دان اؤلنلرین سایی 1 میلیون 200 مینی، انفکسیونا یولوخان‌لارین سایی 46 میلیون 394 مینی، ویروس‌دان معالیجه اولونا‌راق ساغالان‌لارین سایی دا 33 میلیون 487 مینی کئچیب.
امریکا-دا انفکسیوندان اؤلن اینسان‌لارین سایی 236 مین 72-یه، یولوخان‌لارین سایی 9 میلیون 402 مین 590 نفره یوکسلیب.
"کووید-19" سببیله اینگیلتره‌ده اؤلن‌لرین سایی 46 مین 555 اولوب. اؤلکه‌ده انفکسیونا یولوخموش‌لارین سایی ایسه بیر میلیون 11 مین 660-ا یوکسلیب. اؤلکه‌ده یاییلمیش اپیدمی سببیندن 5 نوامبردان باشلایا‌جاق ایکینجی دفعه قرنطینه اعلان ائدیلیب.
"کووید-19" سببیله ایتالیادا اؤلن‌لرین سایی 38 مین 618، یولوخان‌لارین سایی ایسه 679 مین 430 اولوب.
فرانسادا اپیدمی سببیله اینسان ایتکی‌سی 36 مین 788-ا یوکسلیب. اؤلکه‌ده یولوخان‌لارین سایی بیر میلیون 367 مین 625 نفره چیخیب.
اپیدمی سببیله 35 مین 878 اؤلوم و 1 میلیون 264 مین 517 یولوخما فاکتی‌نین قئیده آلیندیغی ایسپانیادا "کووید-19" اپیدمی سینه قارشی گؤرولن تدبیرلری اعتراض ائتمه‌یه باشلایان نوماییش‌لرده کوچه‌لر دؤیوش مئیدانینا چئوریلیب. اؤلکه‌نین موختلیف شهرلریندکی حادثه‌لرده یارا‌لانان‌لارین اولدوغو و پولیسین بعضی نوماییشچی‌لری نظارته آلدیغی بیلدیریلیب.
پورتوقالیادا اپیدمی سببیله اؤلن‌لرین سایی 2 مین 507 اولوب. اؤلکه‌ده خسته‌لرین سایی 141 مین 279-ا یوکسلیب.
"کووید-19"دان 907 نفرین اؤلدوگو آوسترالیادا یون آیین‌دان بری ایلک دفعه یئنی یولوخما فاکتی قئیده آلینماییب.
هیندوستاندا "کووید-19"دان اؤلن‌لرین سایی 122 مین 149 اولوب. اؤلکه‌ده ویروسون یولوخدوغو اینسان سایی ایسه 8 میلیون 184 مین 82-ا یوکسلیب.
ایندییه قدر "کووید-19"دان 1755 اؤلوم و 100 مین 292 یولوخما فاکتی‌نین قئیده آلیندیغی ژاپونیادا، اپیدمی سببیله چین و گونئی کره ده داخیل اولماقلا 9 اؤلکه‌یه تطبیق اولونان سرنیشین گیریش قاداغاسی، توریست ویزاسی آلان‌لار استثنا اولماقلا، لغو اولونوب، توریزم ویزاسی اولان‌لار بونا گؤره، نوامبر آیین‌دان اعتباراً چین، گونئی کره، آوسترالیا، برونئی، یئنی زئلاندیا، سینگاپور، تایلند، تایوان و ویتنام اوچون سیاحت خبردارلیغی سویه‌سی 3-دن 2-یه ائندیریلیب.
سعودیه عربیستانیندا "کووید-19"دان اؤلن‌لرین سایی 5 مین 402 اولوب. اؤلکه‌ده یولوخما سایی 347 مین 282 اولا‌راق قئید ائدیلیب.اؤلکه‌ده اؤلکه خاریجیندن عمره زیارتینه قیسمن ایجازه وئریلیب. سعودیه عربیستانی صلاحیت‌لی‌لری عمره زیارتینی "کووید-19" سببیله مارس آییندا دایاندیریب و اؤلکه داخیلیندن محدود سایدا اینسانین حج زیارتینه گئتمه‌سینه ایجازه وئریب.
